**Litér Község Önkormányzat**

**2021. évi költségvetéséről szóló**

**6/2021. (II.25.) önkormányzati rendeletét módosító**

**/2021. (VIII. .) önkormányzati rendeletének indokolása**

**és hatástanulmánya**

ÁLTALÁNOS INDOKOLÁS

Litér Község Önkormányzatának Képviselő-testülete az Alaptörvény 32. cikk (1) bekezdés a.) és f.) pontja alapján, a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat és hatásköreiről szóló 1991. évi XX. törvény 138. § (1) bekezdés b) pontjában, az államháztartásról szóló 2011. évi CXCV. törvény 23. § (1) bekezdésében kapott felhatalmazás alapján alkotta meg az Önkormányzat 2021. évi költségvetéséről szóló rendeletét, melyet a tényleges teljesítésekhez igazítva módosít.

RÉSZLETES INDOKOLÁS

A Litér Község Önkormányzata 2021. évi költségvetésében az alábbi előirányzatok módosítása vált szükségessé:

**Bevételi előirányzatok módosítása**

Litér Önkormányzat bevételi előirányzatainak alakulását az 1. melléklet tartalmazza.

Az **államháztartáson belüli működési támogatásokon (B1)** emelni kell az általános működési támogatás B111 rovaton, mert 6.930Ft összeggel nőtt a kompenzáció. B 115 rovatra került a kieső iparűzési adó támogatás bevétele 5.965.686Ft összeggel. B16 rovaton a Balatonalmádi Szociális Társulás 2020. évi elszámolása alapján 3.806.558Ft jelenik meg.

**Működési célú támogatások (B25)** a Kehop felújítás bevétele 47.628.1107Ft. A kerékpárút pályázat előleg összege 9.212.848Ft, és a Magyar Falu Program keretében elnyert eszközbeszerzésre kapott 1.999.994Ft.

**Közhatalmi bevétele (B3)** az iparűzési adó bevétele 8.623.093Ft és az egyébe bevétel50.000Ft összeggel emelésre kerül.

**Működési bevételek (B4)** rovaton a szociális étkezés és a kéményseprési díj és az értékpapír kamat különbözete jelenik meg 1.308.785Ft.

**Felhalmozási bevétel (B6)** A tárgyi eszköz értékesítéséből származó 1.282.000Ft került be.

**Felhalmozási célú átvett pénzeszköz (B7)** Külső forrásból származó 9.500.000Ft támogatásjelenik meg, amely a településen már kialakult rendezett, település képhez való igazodás többletfeladatainak ellátásához ad segítsége Litér Község Önkormányzatának.

**Finanszírozási bevétele (B81) rovaton** a közfoglalkoztatási megelőlegezés került emelésre 185.947Ft összeggel.

Az Önkormányzat 2021. évi költségvetésének módosított bevételi előirányzata **947.373.597 Ft-ra** változik.

**Kiadási előirányzatok módosítása:**

Litér Önkormányzatának kiadási előirányzatainak alakulását az 2. melléklet tartalmazza.

**Személyi juttatások (K1)** előirányzata összesen 421.000Ft-tal nőtt:

A kompenzáció és az átcsoportosítás kerültek rögzítésre.

A **munkaadókat terhelő járulékok és szociális hozzájárulási adó (K2)** rovat a személyi kiadások változásainak járulék vonzata 930 Ft-tal csökkent.

**Dologi kiadásoknál (K3)** 276.800 Ft emelésre teszünk javaslatot, ebből a tartalék terhére 882.300 Ft. és átcsoportosításra került 605.500Ft.

**A beruházási kiadások (K6)** A Kerékpárút előleg került be 9.212.848Ft, a külső forrásból származó támogatás 9.500.000Ft, valamint a Magyar Falu Program keretében elnyert 1.999.994Ft.

**Felújítások (K7)** 46.914.709 emelést hajtottunk végre, amelyből a Kehop felújítás 47.628.110Ft, és átcsoportosításra került 713.401Ft a Templom utcai tervdokumentáció és két darab klíma beszerzése.

**Finanszírozási kiadásoknál (K9)** növekszik 185.947 Ft-tal, mely a közfoglalkoztatási megelőlegezés.

Az Önkormányzat kiadásainak főösszege a bevételi főösszeggel egyezően **947.373.597 Ft-ra** módosul.

**HATÁSVIZSGÁLAT**

A hatásvizsgálat során vizsgálva volt:

**Társadalmi, gazdasági, költségvetési hatás:**

Az Önkormányzat költségvetésének stabilitását a módosítás nem befolyásolja, mivel belső átcsoportosításokat tartalmaz, valamint a bevételi és kiadási főösszeg változása nem befolyásolja a stabilitást, mert a kiadás növekedésének mértékével megegyezően növekedett a bevételi növekedés mértéke is.

**Környezet- és egészségügyi hatása**:

A rendeletnek nincs ezen tényezőkre hatása.

Adminisztratív terheket befolyásoló hatás:

Adminisztratív teher tekintetében az előirányzatok átvezetése a könyvviteli nyilvántartásokon a pénzügyi-adminisztrációs munkafolyamatok megnövekedésével jár.

**Jogszabály megalkotásának szükségessége, a jogalkotás elmaradásának várható következménye:**

A rendelet megalkotásának szükségességét a könyvelés hitelességének megtartása indokolta.

**Személyi, szervezeti, tárgyi és pénzügyi feltételei:**

A rendelet alkalmazásához szükséges személyi, tárgyi és szervezeti feltételek adottak.